CELEX: 62009CN0089
Language: fi
Date: 2009-03-02 00:00:00
Title: Asia C-89/09: Kanne 2.3.2009 — Euroopan yhteisöjen komissio v. Ranskan tasavalta

16.5.2009   
            
            
               FI
            
            
               Euroopan unionin virallinen lehti
            
            
               C 113/23
            
         Kanne 2.3.2009 — Euroopan yhteisöjen komissio v. Ranskan tasavalta
   (Asia C-89/09)
   2009/C 113/45
   Oikeudenkäyntikieli: ranska
   
      Asianosaiset
   
   
      Kantaja: Euroopan yhteisöjen komissio (asiamiehet: G. Rozet ja E. Traversa)
   
      Vastaaja: Ranskan tasavalta
   
      Vaatimukset
   
   
               —
            
            
               Todetaan, että Ranskan tasavalta ei ole noudattanut EY 43 artiklan mukaisia velvoitteitaan, koska se on rajoittanut muiden kuin biologien oikeutta pitää hallussaan Société d'Exercice Libéral à Responsabilité Limitée- nimisen yhtiön, joka harjoittaa lääketieteellistä laboratoriotutkimustoimintaa, osuuksia, neljännekseen osuuksista ja rajoittanut täten äänioikeutta, ja kieltänyt omistamasta osuuksia enemmästä kuin kahdesta sellaisesta yhtiöstä, jotka on perustettu yhden tai useamman lääketieteellisiä laboratoriotutkimuksia suorittavan laboratorion harjoittamiseksi yhdessä
            
         
               —
            
            
               Ranskan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio esittää kanteensa tueksi kaksi EY 43 artiklan rikkomiseen perustuvaa väitettä.
   Kantaja esittää ensimmäisessä väitteessään, että kansallisella lainsäädännöllä rajoitetaan epäoikeutetusti perustamissopimuksessa taattua sijoittautumisvapautta, koska siinä säädetään, että Société d'Exercice Libéral à Responsabilité Limitée- nimisen yhtiön, joka harjoittaa lääketieteellistä laboratoriotutkimustoimintaa, yhtiöpääomasta enintään 25 prosenttia saa olla sellaisten yhtiömiesten hallussa, jotka eivät ole alan ammattilaisia. Vastaajan rajoituksen perustelemiseksi esittämä kansanterveyden suojelua koskeva päämäärä voidaan nimittäin saavuttaa nyt kysymyksessä olevia toimenpiteitä vähemmän rajoittavilla toimenpiteillä. Komissio katsoo tältä osin, että vaikka näyttäisi olevan perusteltua vaatia, että lääketieteelliset laboratoriotutkimukset suorittavalla henkilökunnalla on asianmukainen ammatillinen koulutus, sellaisen pätevyyden vaatiminen lääketieteellisiä laboratoriotutkimuksia suorittavan laboratorion pelkkää omistamista tai harjoittamista varten ei näytä olevan oikeassa suhteessa tavoiteltavaan päämäärään nähden.
   Komissio arvostelee toisessa väitteessään muille kuin alan ammattilaisille asetettua yleistä kieltoa omistaa osuuksia enemmästä kuin kahdesta sellaisesta yhtiöstä, jotka on perustettu yhden tai useamman lääketieteellisiä laboratoriotutkimuksia suorittavan laboratorion harjoittamiseksi yhdessä. Kansallisia rajoittavia toimenpiteitä ei voida perustella vastaajan esille tuomalla päämäärällä, joka on päätösvallan ja taloudellisen riippumattomuuden varaaminen alan ammattilaisille sekä tarve varmistaa laboratorioiden tasainen jakaantuminen koko valtion alueella.